Ehdotus NEUVOSTON PÄÄTÖS Euroopan unionin ja sen jäsenvaltioiden sekä Korean tasavallan välisellä vapaakauppasopimuksella perustetussa kauppaa ja kestävää kehitystä käsittelevässä komiteassa esitettävästä Euroopan unionin kannasta siltä osin kuin kyse on kansalaisyhteiskunnan foorumin toiminnasta ja asiantuntijapaneelin perustamisesta tarkastelemaan kauppaa ja kestävää kehitystä käsittelevän komitean toimialaan liittyviä asioita /* COM/2012/0205 final - 2012/0100 (NLE) */





PERUSTELUT Euroopan unionin ja sen jäsenvaltioiden sekä Korean tasavallan välinen vapaakauppasopimus, jäljempänä ’sopimus’, allekirjoitettiin 6. lokakuuta 2010, ja sitä on sovellettu väliaikaisesti 1. heinäkuuta 2011 alkaen. Sopimuksen 13.13 artiklan 1 kohdassa määrätään, että osapuolet sopivat kauppaa ja kestävää kehitystä käsittelevän komitean päätöksellä kansalaisyhteiskunnan foorumin toiminnasta viimeistään vuoden kuluttua sopimuksen voimaantulosta. Sopimuksen 13.15 artiklassa määrätään sellaisten henkilöiden luettelon laatimisesta, joita voidaan pyytää osallistumaan asiantuntijapaneeliin, joka tarkastelee kauppaa ja kestävää kehitystä koskevan luvun piiriin kuuluvia asioita, joita ei ole pystytty tyydyttävästi käsittelemään neuvotteluissa. Liitteenä oleva ehdotus on säädösehdotus, jolla hyväksytään kanta, jonka unioni esittää kauppaa ja kestävää kehitystä käsittelevässä komiteassa edellä mainituissa asioissa. 2012/0100 (NLE) Ehdotus NEUVOSTON PÄÄTÖS Euroopan unionin ja sen jäsenvaltioiden sekä Korean tasavallan välisellä vapaakauppasopimuksella perustetussa kauppaa ja kestävää kehitystä käsittelevässä komiteassa esitettävästä Euroopan unionin kannasta siltä osin kuin kyse on kansalaisyhteiskunnan foorumin toiminnasta ja asiantuntijapaneelin perustamisesta tarkastelemaan kauppaa ja kestävää kehitystä käsittelevän komitean toimialaan liittyviä asioita EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa, ottaa huomioon komission ehdotuksen[1] sekä katsoo seuraavaa: (1) Neuvosto valtuutti 23 päivänä huhtikuuta 2007 komission neuvottelemaan Euroopan unionin ja sen jäsenvaltioiden puolesta vapaakauppasopimuksen Korean tasavallan kanssa. (2) Euroopan unionin ja sen jäsenvaltioiden sekä Korean tasavallan välinen vapaakauppasopimus, jäljempänä ’sopimus’, allekirjoitettiin 6 päivänä lokakuuta 2010. (3) Sopimusta on sen 15.10 artiklan 5 kohdan nojalla sovellettu väliaikaisesti 1 päivästä heinäkuuta 2011 alkaen sillä varauksella, että sopimus myöhemmin tehdään. (4) Sopimuksen 13.13 artiklan 1 kohdassa määrätään, että osapuolet sopivat kauppaa ja kestävää kehitystä käsittelevän komitean päätöksellä kansalaisyhteiskunnan foorumin toiminnasta viimeistään vuoden kuluttua sopimuksen voimaantulosta. (5) Sopimuksen 13.15 artiklan 3 kohdassa määrätään sellaisten henkilöiden luettelon laatimisesta, joita voidaan pyytää osallistumaan asiantuntijapaneeliin, joka tarkastelee kauppaa ja kestävää kehitystä koskevan luvun piiriin kuuluvia asioita, joita ei ole pystytty tyydyttävästi käsittelemään neuvotteluissa. (6) Unionin olisi päätettävä kannasta, jonka se esittää kansalaisyhteiskunnan foorumin toimintaan ja sellaisten henkilöiden luetteloon, joita voidaan pyytää toimimaan asiantuntijoina, ON HYVÄKSYNYT TÄMÄN PÄÄTÖKSEN: 1 artikla Euroopan unionin ja sen jäsenvaltioiden sekä Korean tasavallan välisellä vapaakauppasopimuksella perustetussa kauppaa ja kestävää kehitystä käsittelevässä komiteassa esitettävä Euroopan unionin kanta, joka koskee i) sopimuksen 13.13 artiklan 1 kohdassa tarkoitetun kansalaisyhteiskunnan foorumin toimintaa ja ii) sellaisten henkilöiden luettelon laatimista, jotka voivat toimia asiantuntijapaneelissa, sopimuksen 13.15 artiklan 3 kohdan mukaisesti, perustuu tämän päätöksen liitteenä oleviin luonnoksiin kauppaa ja kestävää kehitystä käsittelevän komitean päätöksiksi. 2 artikla Tämä päätös tulee voimaan päivänä, jona se hyväksytään. Kun EU:n ja Korean kauppaa ja kestävää kehitystä käsittelevän komitean päätökset on hyväksytty, ne julkaistaan Euroopan unionin virallisessa lehdessä. Tehty Brysselissä Neuvoston puolesta Puheenjohtaja LIITE I Luonnos: EU:N JA KOREAN KAUPPAA JA KESTÄVÄÄ KEHITYSTÄ KÄSITTELEVÄN KOMITEAN PÄÄTÖS N:o […], annettu […], kansalaisyhteiskunnan foorumin toimintasääntöjen vahvistamisesta Euroopan unionin ja sen jäsenvaltioiden sekä Korean tasavallan välisen vapaakauppasopimuksen 13.13 artiklan mukaisesti KAUPPAA JA KESTÄVÄÄ KEHITYSTÄ KÄSITTELEVÄ KOMITEA, joka ottaa huomioon Brysselissä 6 päivänä lokakuuta 2010 allekirjoitetun Euroopan unionin ja sen jäsenvaltioiden sekä Korean tasavallan välisen vapaakauppasopimuksen, jäljempänä ’sopimus’, ja erityisesti sen 13.13 artiklan sekä katsoo seuraavaa: (1) Sopimuksen 13.13 artiklassa määrätään, että kummankin osapuolen kansallinen neuvoa-antava ryhmä tai ryhmät kokoontuvat kansalaisyhteiskunnan foorumille. (2) Kansalaisyhteiskunnan foorumin kokoonpanon on oltava sellainen, että kansallisen neuvoa-antavan ryhmän jäsenet ovat siinä tasapainoisesti edustettuina. (3) Osapuolet sopivat kauppaa ja kestävää kehitystä käsittelevän komitean päätöksellä kansalaisyhteiskunnan foorumin toiminnasta viimeistään vuoden kuluttua tämän sopimuksen voimaantulosta. ON HYVÄKSYNYT TÄMÄN PÄÄTÖKSEN: 1 artikla Vahvistetaan kansalaisyhteiskunnan foorumin toimintasäännöt, sellaisina kuin ne esitetään tämän päätöksen liitteessä. 2 artikla Tämä päätös tulee voimaan päivänä, jona se hyväksytään. Tehty [paikka] […] päivänä […]kuuta […]. Kauppaa ja kestävää kehitystä käsittelevän komitean puolesta Korean tasavaltaa edustava kauppaa ja kestävää kehitystä käsittelevän komitean puheenjohtaja X || Euroopan unionia edustava kauppaa ja kestävää kehitystä käsittelevän komitean puheenjohtaja X Liite KANSALAISYHTEISKUNNAN FOORUMIN TOIMINTASÄÄNNÖT 1 artikla Kansalaisyhteiskunnan foorumi koostuu 12:sta EU:n kansallisen neuvoa-antavan ryhmän jäsenestä ja 12:sta Korean kansallisten neuvoa-antavien ryhmien jäsenistä, jotka kansalliset neuvoa-antavat ryhmät itse nimeävät. Jäsenten mukana voi olla asiantuntijaneuvonantajia. Kummankin osapuolen edustajiin kansalaisyhteiskunnan foorumissa on kuuluttava vähintään kolme edustajaa liike-elämän järjestöistä, kolme ammattiliitoista ja kolme ympäristöalan kansalaisjärjestöistä. 2 artikla Kansalaisyhteiskunnan foorumilla on EU:ta edustava ja Koreaa edustava puheenjohtaja. EU:n kansallinen neuvoa-antava ryhmä ja Korean kansalliset neuvoa-antavat ryhmät nimittävät puheenjohtajat kansalaisyhteiskunnan foorumiin osallistuvien jäsentensä keskuudesta. Puheenjohtajat laativat kansalaisyhteiskunnan foorumin kokousten esityslistat kansallisten neuvoa-antavien ryhmiensä esittämien pyyntöjen perusteella. Esityslistalla on lisäksi oltava säännöllisesti seuraavat asiat: a) osapuolten antamat tiedot kauppaa ja kestävää kehitystä koskevan luvun täytäntöönpanosta b) raportti 13.14 artiklan mukaisesti käydyistä neuvotteluista ja 13.15 artiklassa tarkoitetun asiantuntijapaneelin työstä. 3 artikla Kansalaisyhteiskunnan foorumi kokoontuu vähintään kerran vuodessa, vuorotellen Brysselissä ja Soulissa, elleivät osapuolet muuta sovi. Kansallisen neuvoa-antavan ryhmän pyynnöstä voidaan järjestää ylimääräinen kokous. LIITE II Luonnos: EU:N JA KOREAN KAUPPAA JA KESTÄVÄÄ KEHITYSTÄ KÄSITTELEVÄN KOMITEAN PÄÄTÖS N:o […], annettu […], Euroopan unionin ja sen jäsenvaltioiden sekä Korean tasavallan välisen vapaakauppasopimuksen 13.15 artiklassa tarkoitetun asiantuntijapaneelin perustamisesta KAUPPAA JA KESTÄVÄÄ KEHITYSTÄ KÄSITTELEVÄ KOMITEA, joka ottaa huomioon Brysselissä 6 päivänä lokakuuta 2010 allekirjoitetun Euroopan unionin ja sen jäsenvaltioiden sekä Korean tasavallan välisen vapaakauppasopimuksen, jäljempänä ’osapuolet’ ja ’sopimus’, ja erityisesti sen 13.15 artiklan sekä katsoo seuraavaa: (1) Jompikumpi osapuoli voi pyytää, että asiantuntijapaneeli kokoontuu tarkastelemaan asiaa, jota ei ole tyydyttävästi käsitelty valtioiden välisissä neuvotteluissa. (2) Kauppaa ja kestävää kehitystä käsittelevä komitea valvoo asiantuntijapaneelin suositusten täytäntöönpanoa. (3) Osapuolet ovat laatineet 18 nimeä käsittävän luettelon, joka esitetään liitteessä 2. ON HYVÄKSYNYT TÄMÄN PÄÄTÖKSEN: 1 artikla Hyväksytään tämän päätöksen liitteessä oleva luettelo asiantuntijoista, jotka voivat toimia paneelin jäseninä sopimuksen 13.15 artiklan mukaisesti. 2 artikla Tämä päätös tulee voimaan päivänä, jona se hyväksytään, ja se annetaan tiedoksi Korean ja EU:n kauppakomitealle. Tehty [paikka] […] päivänä […]kuuta […]. Kauppaa ja kestävää kehitystä käsittelevän komitean puolesta Korean tasavaltaa edustava kauppaa ja kestävää kehitystä käsittelevän komitean puheenjohtaja X || Euroopan unionia edustava kauppaa ja kestävää kehitystä käsittelevän komitean puheenjohtaja X Liite Asiantuntijaluettelo Korean ehdottamat asiantuntijat Kee-whahn CHAH Young Gil CHO Weon Jung KIM Suh-Yong CHUNG Taek-Whan HAN Won-Mog CHOI EU:n ehdottamat asiantuntijat Eddy LAURIJSSEN Jorge CARDONA Karin LUKAS Hélène RUIZ FABRI Laurence BOISSON DE CHAZOURNES Geert VAN CALSTER Puheenjohtajat Thomas P. PINANSKY Nguyen Van TAI Le HA THANH Jill MURRAY Ricardo MELÉNDEZ-ORTIZ Nathalie BERNASCONI-OSTERWALDER SÄÄDÖSEHDOTUKSEEN LIITTYVÄ RAHOITUSSELVITYS 1. EHDOTUKSEN NIMI: Neuvoston päätös Euroopan unionin ja sen jäsenvaltioiden sekä Korean tasavallan välisellä vapaakauppasopimuksella perustetussa kauppaa ja kestävää kehitystä käsittelevässä komiteassa esitettävästä Euroopan unionin kannasta siltä osin kuin kyse on kansalaisyhteiskunnan foorumin toiminnasta ja asiantuntijapaneelin perustamisesta tarkastelemaan kauppaa ja kestävää kehitystä käsittelevän komitean toimialaan liittyviä asioita. 2. BUDJETTIKOHDAT: Luku ja momentti: Komission hallintoresurssit tulkkaus- ja kokouskulujen kattamiseen. Kyseiseksi vuodeksi budjetoitu määrä: Ennakoimattomien tarpeiden ilmetessä varoja voitaisiin saada seuraavista budjettikohdista: 20.02.01 – Ulkoiset kauppasuhteet, yhteisön ulkopuolisten maiden markkinoille pääsy mukaan luettuna 20.01.02.11.00.02.40 – Kokoukset, joihin osallistuu vain komission henkilöstöä 3. RAHOITUSVAIKUTUKSET ¨ Ehdotuksella ei ole rahoitusvaikutuksia ¨ Ehdotuksella ei ole rahoitusvaikutuksia menoihin, mutta sillä on seuraavat rahoitusvaikutukset tuloihin: (milj. euroa yhden desimaalin tarkkuudella) || || Budjettikohta || Tulot[2] || 12 kk:n jakso, joka alkaa pp/kk/vvvv || [Vuosi n] Momentti …. || Vaikutukset omiin varoihin || || Toteutuksen jälkeen || [n+1] || [n+2] || [n+3] || [n+4] || [n+5] Momentti …. || || || || || Momentti …. || || || || || 4. PETOSTENTORJUNTA [1] EUVL C […], […], s. […]. [2] Perinteisistä omista varoista (maatalousmaksut, sokerimaksut, tullimaksut) ilmoitetaan nettomäärät, jotka saadaan vähentämällä bruttomääristä 25 prosenttia jäsenvaltioiden kantokuluja.